

**МУЗЕЈ СРЕМА**

Вука Караџића 3, 22000 Сремска Митровица

Тел: +381 (0) 22 621 150 +381 (0) 22 623 245 Факс: +381 (0) 22 624 866

[www.muzejsrema.com](http://www.muzejsrema.com/) [administracija@muzejsrema.com](mailto:administracija@muzejsrema.com)

# -ПРАВИЛНИК О РАДУ-

**МЕЂУНАРОДНА ИЗЛОЖБА ,,МИНИЈАТУРЕ СИРМИЈУМА’’**

Организатор Међународне изложбе ,,Минијатуре Сирмијума” је Музеј Срема, Вука Караџића 3, 22000 Сремска Митровица, Република Србија.

1. Међународна изложба ,,Минијатуре Сирмијума” **се одржава у Музеју Срема у Сремској Митровици.** Датум изложбе може бити промењен услед непредвиђених околности, уколико *Организациони тим изложбе* донесе одлуку о померању датума одржавања исте, продужетка конкурса и слично.
2. Конкурс је отворен за све пунолетне ауторе који се **професионално** баве уметничком делатношћу, чланове репрезентативних уметничких удружења, студенте уметничких факултета и слично, који прихватају услове учешћа. Уметници задржавају потпуну слободу избора теме и технике у склопу изабраних категорија и конкуришу са **највише 2 (два) рада**, **искључиво у истој изложбеној категорији.**
3. Изложбене категорије су: **цртеж, сликарство, мозаик и скулптура**
4. За радове у **дводимензионалној форми** максималне дозвољене димензије су **10х10 цм.**

Уколико постоји паспарту или рам, максималне дозвољене димензије су **20х20 цм**.

1. За радове у **тродимензионалној форми**, максимална дозвољена димензија рада је **10х10x10 цм** без постамента. Са постаментом рад не сме прелазити димензије **20х20x20 цм**.

## Пријава на конкурс је потребно да садржи наведену документацију:

* 1. **Попуњен пријавни формулар,** кратку биографију (до 300 карактера)
  2. **Фотографију рада/ова** (резолуција фотографије рада/ова не сме бити мања од 300 dip) у JPG формату. Фотографију/е насловити: *Име и презиме аутора, назив и годину настанка рада.*

Конкурсну документацију, из тачке 1. и 2. послати на е-маил адресу

## [konkursminijaturesirmijuma@outlook.com](mailto:konkursminijaturesirmijuma@outlook.com)

* 1. Радове послати (у физичкој форми путем поште или доставити лично) на адресу **Музеј Срема, Вука Караџића 3, 22000 Сремска Митровица**, ради селектовања и награђивања радова, до наведеног датума затварања конкурса, односно 5. августа 2025. године.

При пошиљци обавезно назначити сваки рад (налепнице се налазе у формулару на трећој страни). Уколико се налепнице лепе, лепити тако да се исте могу безбедно и лако уклонити са рада.

1. Сваки рад по пристизању ће добити свој идентификациони број, на тај начин ће се селектовати и жирирати.

## Радове опремити за излагање (технички припремити за поставку радова).

1. Аутори радова који су прошли селекцију и стекли право на излагање, биће обавештени путем електронске поште коју су навели у пријавном формулару.
2. Списак учесника изложбе ће бити истакнут на званичном сајту Музеја Срема, facebook страници ,,Међународна изложба Минијатуре Сирмијума”, сајту УЛУПУДС-а и другим сајтовима и интернет мрежама.
3. **Уметници који су прошли селекцију и стекли право на излагање плаћају партиципацију.** Доказ о уплати (фотографију) послати на е-mail адресу изложбе [konkursminijaturesirmijuma@outlook.com](mailto:konkursminijaturesirmijuma@outlook.com) или на адресу Музеј Срема, Вука Караџића 3, 22000 Сремска Митровица, Република Србија.
4. Након објављивања резулата конкурса, учесници изложбе ће бити обавештени о временском оквиру за уплату котизације, као и о броју рачуна на који могу уплатити исту.
5. Учесници су у обавези да обезбеде радове приликом транспорта. У случају оштећења приликом транспорта Музеј Срема неће сносити одговорност. У случају оштећења дела приликом пристизања, аутор ће бити контактиран, а рад враћен.
6. Радови који не прођу селекцију биће уредно враћени ауторима.
7. Уметници који излажу по позиву (чији је формулар посебно означен) не плаћају партиципацију. Радови уметника по позиву не подлежу селекцији и одмах стичу право на излагање.
8. Аутори који су прошли селекцију Стручног уметничког жирија и стели право на учешће, плаћају **партиципацију** за уметнике из Републике Србије у нето износу од 2000,00 РСД. За ауторе из иностраних земаља партиципација је у нето износу од 50 EUR по пријави (раду).
9. Аутори који не доставе доказ о уплаћеној партиципацији биће додатно контактирани ради уплате. Уколико благовремено не изврше уплату, радови ће бити враћени.
10. Аутори из Србије сносе трошкове достављања и повратка радова. Ауторима из иностраних земаља је ово урачунато у партиципацију.
11. Уколико аутор има потребу да поклони минијатуру / уметничко дело Музеју Срема, потребно је јасно нагласити у формулару. Аутор је сагласан да је поклон неопозив и да организатор постаје власник рада. У том случају уметник добија потврду да му се рад налази у колекцији Музеја Срема.
12. Аутор за потребе презентације, изложбе и сл. може поново преузети рад на коришћење након потписивања реверса са Музејом Срема.
13. Радови који су поклоњени Музеју Срема улазе у *Уметничку колекцију Музеја Срема*.
14. Музеј Срема нема права да рад прода, рад остаје неопозиво у поседу установе.
15. Музеј Срема има право да поклоњене радове уметника излаже уз обавезу да о истом обавести аутора/е.
16. Изложба је продајног карактера, сем радова који су поклоњени Музеју Срема, пожељно је навести цену минијатуре/дела и прецизан контакт аутора.
17. У случају продаје минијатуре/дела путем изложбе или контактирања исте, Музеју Срема, као посреднику, остаје проценат од 10 %.
18. Награђени радови остају у власништву Музеја Срема и улазе у *Уметничку колекцију Музеја Срема.*

# ИЗЛОЖБЕНЕ КАТЕГОРИЈЕ:

***1. Цртеж 2. Сликарство 3. Мозаик 4. Скулптура***

1. **СТУЧНИ УМЕТНИЧКИ ЖИРИ ИЗЛОЖБЕ:**

Радове ће оцењивати жири у саставу:

* 1. Ненад Вацић; Ванредни професор Факултета примењених уметности, Београд, Р. Србија
  2. Снежана Јовчић-Олђа; Редовни професор Факултета ликовних уметности, Београд, Р. Србија
  3. Ружица Бајић Синкевић; Редовни професор Факултета савремених уметности, Београд, Р. Србија
  4. Јасмина Ћирић; Доцент Филолошко – уметничког факултета, Крагујевац, Р. Србија
  5. Драган Мартиновић; Редовни професор Академије класичног сликарства, Нови Сад, Р. Србија
  6. Специјални гост Жирија: Архитекта, текстописац и музичка уметница Ана Ђурић – Констакта, Београд, Р. Србија

**НАГРАДЕ ИЗЛОЖБЕ:**

* + - Прве награде за три категорије – по 50.000, 00 РСД
    - Гранд Прих награда – 100.000, 00 РСД
    - Жири има право да додели Специјалне похвале изложбе

Сви излагачи ће добити посебне Kартице са идентификационим бројем на е-mail адресу од Музеја Срема и Туристичке организације Града Сремска Митровица, са којимa ће моћи бесплатно посетити Царску Палату старог града Сирмијума и Музеј Срема (Археолошки и Историјски комплекc Музеја Срема) од дана свечаног отварања изложбе до 3. јануара 2026. године.

Сви учесници ће добити каталог изложбе

# КАЛЕНДАР МАНИФЕСТАЦИЈЕ:

* + - Конкурс јe отворен од 22. маја 2025. године до 5. августа 2025. године (продужен до 15. новембра)
    - Рок за доставу радова и прописане документације: 15. новембар 2025. године
    - Рок за достављање уплата на рачун изложбе и рачун изложбе биће накнадно објављен

Потписивањем пријавног формулара, аутор прихвата све наведене одредбе Правилника.

**Организациони тим изложбе:**

Стручни сарадник: кустос/историчар Александар Сладојевић Стручни сарадник: историчар Данило Јадрански

Стручни сарадник: кустос/историчар Јована Тривуновић

Стручни сарадник: референт за издавачку делатност/политиколог Стево Лапчевић

Уметнички директор Директор Музеја Срема

Ружица Шпановић Андрија Поповић

**Oрганизатор изложбе:** Музеј Срема, Вука Караџића 3, 22000 Сремска Митровица, Република Србија

Телефон за све информације: +381 63 467821; Вибер (+381 65 4678268) E-mail [**konkursminijaturesirmijuma@outlook.com**](mailto:konkursminijaturesirmijuma@outlook.com)